Derheqê rojnamegere Nurcane Yalçin de çarçewa tehqîqatê vera Komeleya Cinîyan a Rosa de bi îdîaya 'endamî û propagandaya rêxistine' dewa amebî akerdene. Roniştişê dewa Mehkemeya Cezaya Girane ya Amedî de ame kerdene.
Nurcane Yalçin tewra roniştişî nêbîye la avûkatê ci Resul Tamur tewrê roniştişî bi. Dozgerî waşt ke cezaya 8 serran û 6 mengan ra heta 20 serran bêra dayene Yalçine.
Avûkat Temurî da zanayene ke Mudirîya Asayîşî ya Amedî xebera Nurcane Yildiz a Jinnewsî goreyê xo sey 'wasifnayîşê rêxistine' şirove kerda û îdîayê ci raşt nîyê.
Roniştiş taloqê 22ê teşrîna peyêne ame kerdene.
